یئنیدن پروژه‌لندیریلن ایستانبول‌داکی آتاتورک کولتور مرکزی، حاضرلانان اآنیمیشن فیلمی ایله تانیدیلدی.
جمهورباشقانی رجب طیب اردوغان، کؤرفز کنگره مرکزینده "یئنی آتاتورک کولتور مرکزی‌ پروژه‌سینین" تانیتیم توپلانتی‌سیندا پروژه‌نین آیرینتی‌لارینی آچیقلادی.
بورا‌داکی چیخیشیندا "تورک میلتی اولا‌راق بیزیم مدنیت، صنعت قایناقلاریمیز زنگین‌دیر"، دئین اردوغان،
"دوغویا دوغرو گئدین، قافقاز مدنیتی، اورتا آسیا مدنیتی. بون‌لار بیزیم مدنیتیمیزدیر. قوزئییه گئدین قیریم مدنیتی بیزیم مدنیتیمیزدیر. گونئی دوغویا گئدین، مزوپوتامیا مدنیتی اصلینده بیزیم مدنیتیمیزدیر. آنادولو دا باش‌لی باشینا بیر مدنیت قایناغی‌دیر. پروبلئم، اصلینده بیزیم بو مدنیت زنگینلیگی‌نین یئتری قدر فرقینده اولمامامیزدیر" شکلینده دانیشدی.
پروژه‌نین تاساریمینا دایر یئنی گؤرونتولر ایلک دفعه یایینلاندی.
یئنی آتاتورک کولتور مرکزی، مدرن معمارلیق قورولوشو ایله دقت‌لری چکیر.
پروژه باشا چاتدیقدا ایچری‌سینده، دونیانین ان آکوستیک اوپرا سالونو، صنعت گالریسی، تاتر سالونو، کیتاب‌خانا، چوخ آماجلی سالون، باله سالونو، سرگی سالونو و رستوران کیمی ساحه‌لر یئر آلا‌جاق.
اردوغان،
"2019ون ایلک دؤردده‌بیرینده نصیب اولسا، تاماملانیب ایستیفاده‌یه گیردیکده آتاتورک کولتور مرکزی، ایستانبول و اؤلکه‌میز اوچون اوز آغی، سمبول بیر مکان حالینا گله‌جک" دئدی.
